Tron Løkken Sundet

Tron Løkken Sundet (født i 1975) er en norsk jurist. Fra sommeren 2021 er han leder for den norske særdomstolen arbeidsretten, som behandler tvister mellom organisasjonene i arbeidslivet om tolkning og anvendelse av tariffavtaler.

Sundet tok juridisk embetseksamen ved Universitetet i Bergen i 2000. Etter en periode som advokatfullmektig i advokatfirmaet Wiersholm, Mellbye & Bech ble han ansatt som utreder i Høyesterett. I 2009 ble han utnevnt til en av Arbeidsrettens tre faste dommere. Han var nestleder for Arbeidsretten frem til daværende leder Jakob Wahl gikk av for aldersgrensen sommeren 2021.

Per 2021 er Tron Løkken Sundet redaktør for tidsskriftet Arbeidsrett, og for perioden 2021–2024 leder han også nemnden som behandler klager over Vinmonopolets innkjøpsbeslutninger og andre disposisjoner foretatt av Vinmonopolet.

Sundet er forfatter av flere fagbøker og fagartikler om arbeidsrettslige spørsmål.

Bibliografi (utvalg) 

 2021: Kollektiv arbeidsrett. En innføring. 2. utgave – Cappelen Damm forlag

Referanser 

Norske dommere